Sklicevanje

# Opombe o funkciji GPS

- Tablični računalnik na območju z neoviranim pogledom na nebo premikajte čim manj, dokler funkcija GPS ne prikaže vaše trenutne lokacije. Trenutna lokacija je prikazana hitreje, ko se ne premikate. Če trenutna lokacija ni prikazana ali je prikazana napačna lokacija, se premaknite v območje, kjer je pogled na nebo neoviran.

- Smeri morda zaradi okolice ne bo mogoče točno izmeriti.

- Če so v bližini tabličnega računalnika druge elektronske naprave, lahko elektromagnetni valovi ali elektromagnetne motnje, ki jih te naprave oddajajo, preprečijo, da bi tablični računalnik pridobil točne podatke o lokaciji. Druge elektronske naprave naj ne bodo v bližini tabličnega računalnika.

- Če se tablični računalnik nahaja na območju s slabim sprejemom signalov GPS lahko to privede do napak pri določanju položaja. Za prejem točnejših informacij se izogibajte uporabi tabličnega računalnika na naslednjih mestih:

- v notranjosti stavb ali vozil,

- v tunelih ali pod zemljo,

- pod dvignjenimi tračnicami,

- med visokimi stavbami,

- med gostim drevjem,

- v dolinah.